પ્રાપ્ત માહિતી પ્રમાણે અમદાવાદ રાજકોટ, અમદાવાદ મહેસાણા તેમજ વડોદરા સુરત હાઈવે પર વારંવાર લૂંટના બનાવો બનતા હોય પોલીસે અાવા બનાવ અટકાવવા સ્ક્વોડની રચના કરી સઘન વોચ ગોઠવી હતી. જેના ભાગરૂપે ચોટીલા હાઈ વે પર પોલીસે નાકાબંધી કરી વાહનચેકિંગ શરૂ કર્યું હતું. દરમિયાનમાં ચામુંડા ચોકડી પાસે એક ક્વોલિસ કાર શંકમંદ હાલતમાં પડી હોય પોલીસે તેની તલાશી લેતાં તેમાંથી ઘાતક હથિયારો કુહાડી, છરા, મોટા ડિસમિસ, રામપુરી, છરીઓ વગેરે મળી અાવ્યા હતા. કારની નંબર પ્લેટ ઉપર કમળનું નિશાન હોય પોલીસ પણ મુંઝવણમાં મિકાઈ ગઈ હતી.